CORRECCIÓN de erros.-Resolución conxunta do 3 de xaneiro de 2008, da División de Recursos Humanos e Desenvolvemento Profesional do Servizo Galego de Saúde e da Escola Galega de Administración Sanitaria, pola que se convocan cursos de formación continua para o persoal do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 16/05/2008

Advertidos erros na Resolución conxunta do 3 de xaneiro de 2008, da División de Recursos Humanos e Desenvolvemento Profesional do Servizo Galego de Saúde e da Escola Galega de Administración Sanitaria, pola que se convocan cursos de formación continua para o persoal do Servizo Galego de Saúde publicada no Diario Oficial de Galicia nº 9, do día 14 de xaneiro de 2008, cómpre facer as seguintes correccións:
Na páxina 824 na base terceira I da convocatoria, Solicitudes, onde di: «Os traballadores incluídos no artigo 45 da Lei 7/2004 galega para a igualdade de mulleres e homes », debe dicir: «O persoal incluído no artigo 45 da Lei 7/2004 galega para a igualdade de mulleres e homes e na disposición adicional 19ª da Lei orgánica 3/2007 para a igualdade efectiva de mulleres e homes»
Na páxina 824, na base cuarta. I da convocatoria, Selección, onde di: «Os criterios selectivos para participar nos cursos serán, con carácter xeral os que a continuación se relacionan, agás que se estableza outro criterio ou criterios específicos para aqueles cursos en que así se especifique expresamente no anexo a esta resolución», debe dicir: «Os criterios selectivos para participar nos cursos serán, con carácter xeral os que a continuación se relacionan, agás que se establezan outro criterio ou criterios específicos para aqueles cursos en que así se especifique expresamente no plan de formación continua do persoal de institucións sanitarias dependentes do Servizo Galego de Saúde para 2008, publicado na páxina web da escola (www. fegas.es).»
Na páxina 824, na base cuarta I.1 da convocatoria, selección, onde di: «Ser necesariamente destinatario, de conformidade co establecido no anexo para cada curso.», debe dicir: «Ser necesariamente destinatario, de conformidade co establecido no plan para cada curso.»
Na páxina 825 na base cuarta.4 da convocatoria, Selección, advertida a omisión, debe inserirse o seguinte parágrafo: «O persoal que se atope desfrutando un permiso por parto, adopción ou acollemento tanto preadoptivo como permanente ou simple, adopción internacional ou en excedencia para o coidado de fillos e familiares poderá participar nos cursos, consonte establecen os puntos vinte e catro e trinta e un da Lei 13/2007 de modificación da Lei da Función Pública da Comunidade Autónoma de Galicia e a disposición adicional décimo novena, punto trece da Lei orgánica 3/2007 para a igualdade efectiva de mulleres e homes. Ao devandito persoal aplicaránselle os criterios de selección recollidos nos puntos anteriores.»
Na páxina 825 punto 4, segundo parágrafo, onde di: «En cada un dos puntos anteriores, terán preferencia os aspirantes que nos últimos dous anos estean utilizando ou utilicen unha licenza de maternidade, un permiso de paternidade, unha redución de xornada ou excedencia para coidado de familiares, de acordo co previsto no artigo 45 da Lei 7/2004 para a igualdade de mulleres e homes na Comunidade Autónoma de Galicia.», deberá engadirse: «Así mesmo terán preferencia para participar nos cursos de formación as/os aspirantes que, durante o ano anterior á data de publicación desta convocatoria, se incorporaren ao servizo activo procedentes do permiso de maternidade ou paternidade, ou reingresaran desde a situación de excedencia por razóns de garda legal e atención a persoas maiores dependentes ou persoas con discapacidade, de acordo co previsto no artigo 60.1º da Lei orgánica 3/2007, do 22 de marzo, para a igualdade efectiva de mulleres e homes».
Tamén, e de conformidade co disposto no artigo 37 bis da Lei 7/2004 galega para a igualdade de mulleres e homes, engadido pola Lei 2/2007, do 28 de marzo, do traballo en igualdade das mulleres de Galicia, na súa disposición adicional 1ª-accións positivas nas actividades formativas- nos cursos, xornadas ou outras actividades formativas organizadas ou financiadas pola Administración pública galega reservarase un cincuenta por cento das prazas a mulleres que reúnan os requisitos exixidos na convocatoria, que accederán á quenda reservada só se non houbese suficientes solicitudes de participación de mulleres...».